En sand perle! Lejligheden ligger et vidunderligt sted på Quai Voltaire ved Seinen i et hus, der vist er er 350 år gammelt. Da det ligger lige overfor Louvre, som var kongeligt palads før det blev museum, kan man køre ind gennem træporten i hestevogn og stige af på et lille fortov i porten uden at vådte tøflerne. Man skal igennem et jerngitter mere for at komme ind i gården, hvor den ligger oppe på 2.sal. Krogede trapper med slidte trin. Smukke mosaikgulve og gamle døre. Og helt stille.
Vi mødte udlejer da vi kom. Hun er udsøgt venlig, taler 4 sprog, har sans for det smukke, og der er en hel langvæg med kunstbøger.
Lejligheden er lille, men gennemført indrettet ned i mindste detalje, så super funktionel og behagelig.
Stemningen er rolig og der er smukt